# Contigo Navarra-Zurekin Nafarroa

Contigo Navarra-Zurekin Nafarroa (CN-ZN), o simplement Contigo-Zurekin, és una coalició electoral d'àmbit navarrés integrada pels partits polítics Podemos Navarra-Ahal Dugu, Esquerra Unida de Navarra i Batzarre junt a l'espai independent.

## Història

El 16 de novembre de 2021, Podem, Esquerra Unida, Batzarre, Alianza Verde, Verdes Equo, Más País, Ezker Anitza i Ezkerra Berdeak ratificaren la seua intenció de presentar una candidatura conjunta per a les eleccions al Parlament de Navarra de 2023. La coalició finalment va fundar-se el 2 de juliol de 2022 per a confluir "en un front ampli d'esquerres”, sent Podem qui lideraria la llista al Parlament de Navarra, Esquerra Unida la de l'Ajuntament de Tudela i Batzarre la de l'Ajuntament de Pamplona.

### Eleccions forals i municipals de 2023

CN-ZN es presentà per primera vegada com a coalició a les eleccions forals i municipals de 2023.

#### Candidats

* La candidata de la coalició a la presidència del Govern foral fou Begoña Alfaro García, qui va rebre el suport de 544 inscrits a les eleccions primàries de Podemos Navarra-Ahal Dugu.
* El candidat de la coalició a l'Ajuntament de Pamplona fou Txema Mauleón. L'elecció es va produir després de les primàries celebrades en Batzarre, en la qual Mauleón fou l'únic candidat, sent ratificat per unanimitat.
* Eneko Larrarte Huguet, qui va ocupar el lloc d'alcalde de Tudela de 2015 a 2019 per Izquierda-Ezkerra, tornà a optar a l'alcaldia de la ciutat encapçalant esta vegada les llistes de Contigo Navarra-Zurekin Nafarroa.

#### Resultats

La coalició aconseguí ser la sexta força més votada obtenint el 6,09% dels vots i 3 escons al Parlament de Navarra. D'una altra banda, va aconseguir un regidor a l'ajuntament de Pamplona al passar la barrera del 5% amb el 5,16% dels vots. D'esta manera, els partits de la coalició tornarien a tindre representació a l'ajuntament després de perdre-la en les darreres eleccions. Finalment, CN-ZN s'establiria com la segona força política a l'ajuntament de Tudela amb el 24,43% dels vots i 6 regidors.

## Membres

Partit :
* Podem (Podemos/Ahal Dugu)
* Esquerra Unida de Navarra (IUN/NEB)
* Assemblea (Batzarre)
* Aliança Verda (AV)
* Verds Equo

## Resultats electorals

| Any | Líder | Vots | % | Escons | +/– | Govern |
| 2023 | Begoña Alfaro | 20,095 | 6.10 (#6) | 3 / 50 | Nou | Coalició |

## Referències

* ↑ «Conócenos» (en castellà). Contigo Navarra-Zurekin Nafarroa. [Consulta: 1r gener 2024].
* ↑ Navarra. «Podemos, Izquierda Unida y Batzarre ratifican su intención de "confluir en un frente amplio" en las elecciones de 2023» (en castellà). El Diario, 16-11-2021.
* ↑ «"Contigo Navarra, Zurekin Nafarroa", nombre de la confluencia de Podemos, IU, Batzarre e independientes» (en castellà). EITB, 02-07-2022. [Consulta: 1r gener 2024].
* ↑ «La izquierda navarra confirma su alianza para las elecciones forales y municipales de 2023» (en castellà). El Diario, 11-06-2022. [Consulta: 1r gener 2024].
* ↑ «Contigo Navarra, el nombre de la alianza de izquierdas para las elecciones forales y municipales de 2023» (en castellà). El Diario, 02-07-2022. [Consulta: 1r gener 2024].
* ↑ «Begoña Alfaro será la candidata de Contigo Navarra a la presidencia del Gobierno de Navarra» (en castellà). Diario de Navarra, 04-11-2022. [Consulta: 1r gener 2024].
* ↑ «Txema Mauleón, actual jefe de gabinete de Políticas Sociales, candidato de Contigo-Zurekin a la alcaldía de Pamplona» (en castellà). Diario de Noticias de Navarra, 07-11-2022. [Consulta: 1r gener 2024].
* ↑ Navarra. «Eneko Larrarte, candidato de Contigo Tudela a la alcaldía de la ciudad» (en castellà). Diario de Navarra, 28-01-2023. [Consulta: 1r gener 2024].
* ↑ «Resultados de las elecciones al Parlamento de Navarra». Boletín Oficial de Navarra, 14-07-2023. Arxivat de l'original el 1 de gener 2024. [Consulta: 1r gener 2024].
* ↑ «Pamplona/Iruña: Resultados Elecciones Municipales 2023 | 28M» (en castellà). [Consulta: 1r gener 2024].
* ↑ «Tudela: Resultados Elecciones Municipales 2023 | 28M» (en castellà). [Consulta: 1r gener 2024].